**Anexa 2 - Declaraţia Unică – model obligatoriu**

**Program:** Programul Regional Vest 2021-2027

**Prioritate:** **1** O regiune competitivă prin inovare, digitalizare și întreprinderi dinamice

**Obiectiv Specific:** RSO1.3 Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive

**Apel de proiecte:** PRV/1.3.B/1

**Cod SMIS**: <cod SMIS>

**DECLARAȚIE UNICĂ**

Subsemnatul/Subsemnata <*nume>, <prenume>*, posesor/posesoare al/a BI/CI, seria <seriaCI> nr. <nrCI>, CNP <CNP>, în calitate de <reprezentant/imputernicit> al <entitate>, cunoscând prevederile legale privind falsul în declarații și falsul intelectual, declar următoarele:

*<solicitant>* depune Cererea de finanțare cu titlul <titlu proiect>, depus în cadrul Apelului de proiecte <titlu apel>, lansat în cadrul programului <program>, prioritatea <prioritate>, obiectiv specific <obiectivSpecific> în calitate de <calitatea în proiect>, proiect pentru care va fi asigurata o contribuție proprie de *<contributia Proprie*> lei, reprezentând <x>% din valoarea eligibilă a proiectului*.* (unde x% = se va calcula din datele introduse în cererea de finanțare drept contribuție proprie din valoarea eligibilă a proiectului).

1. **Sunt respectate cerințele specifice de eligibilitate aplicabile proiectului și solicitantului, în condițiile și la termenele prevăzute în Ghidul solicitantului, după cum urmează:**

**A.1 Solicitantul de finanțare**

1. Se încadrează în categoria solicitanților eligibili, conform prevederilor din ghidul solicitantului.
2. Are capacitatea financiară de a implementa proiectul, asigurând:
3. contribuția proprie din valoarea totală eligibilă a investiției, care reprezintă suma cheltuielilor eligibile incluse în proiect, conform precizărilor din Ghidul solicitantului de finanțare;
4. finanțarea cheltuielilor neeligibile ale proiectului, dacă acestea există;
5. resursele financiare necesare implementării optime a proiectului, în condițiile rambursării ulterioare a cheltuielilor eligibile din instrumente structurale.
6. Și-a achitat obligaţiile de plată nete în termenele legale către bugetul de stat și respectiv bugetul local, în ultimul an calendaristic/în ultimele 6 luni, pentru sediul social și toate punctele de lucru, în cuantumul stabilit de legislația în vigoare și nu are fapte înscrise în cazierul fiscal legate de cauze referitoare la obținerea și utilizarea fondurilor europene și/sau a fondurilor publice naționale la momentul verificării.
7. Nu a avut activitatea suspendată temporar oricând în anul curent depunerii cererii de finanțare și în anul fiscal anterior.
8. A desfășurat activitate pe o perioadă corespunzătoare de cel puțin 2 (doi) ani fiscali integrali anterior depunerii cererii de finanțare, respectiv a fost înregistrat cel târziu la data de 31.12.2021.
9. Are autorizat codul/codurile CAEN eligibil/e vizat/e de investiție, la locația de implementare a proiectului, indiferent dacă acesta desfășoară sau nu activitate pe respectivul/respectivele cod/coduri CAEN.

Sau

În situația în care investiția inițială pentru care se solicită finanțare presupune înființarea unui punct de lucru nou, la momentul depunerii cererii de finanțare solicitantul de finanțare are:

1. codul/codurile CAEN eligibil/e vizat/e de investiție autorizat/e fie la sediul social/punctele de lucru existente, fie la terți și își asumă ca la finalul etapei de implementare, să facă dovada autorizării codului/codurilor CAEN inclusiv la locația de implementare a proiectului.

sau

1. codul/codurile CAEN eligibil/e vizat/e de investiție înscris în actul constitutiv și își asumă ca la finalul etapei de implementare să facă dovada autorizării codului/codurilor CAEN la locația de implementare a proiectului.
2. Deține, de la depunerea cererii de finanțare, unul din drepturile reale menționate în ghidul solicitantului de finanțare sau un drept de folosință rezultat din contracte de închiriere sau de comodat pe o perioadă care să acopere inclusiv perioada de durabilitate a contractului de finanțare, respectiv 5 ani de la efectuarea plății finale în cadrul contractului de finanțare.
3. Pentru investiții care propun lucrări de construcție care se supun autorizării, imobilul – teren și/sau clădire – care face obiectul investiției respectă caracterul durabil reglementat la art. 65 din Regulamentul (UE) 2021/1060, cu modificările şi completările ulterioare și îndeplinește, în mod cumulativ, următoarele condiții:
4. este liber de orice de sarcini sau interdicții incompatibile cu realizarea activităților proiectului;
5. nu face obiectul unor garanții, cesionări și nici a unei alte forme de sarcini care ar putea afecta dreptul invocat;
6. nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;
7. nu face obiectul revendicărilor potrivit unor legi speciale în materie sau dreptului comun.
8. Are un număr mediu de locuri de muncă, calculat conform reglementărilor CE în echivalenți medii cu normă întreagă anuală (ENI), în anul anterior depunerii proiectului de minim 1 (unu).
9. Își asumă menținerea cel puțin a numărului mediu de locuri de muncă, calculat conform reglementărilor CE în echivalenți medii cu normă întreagă anuală (ENI), înregistrat în anul fiscal anterior depunerii proiectului, pe perioada de evaluare, selecție, contractare, implementare, raportare și verificare finală a proiectului și până la finalul anului 1 de durabilitate.
10. Își asumă creșterea numărului mediu de locuri de muncă calculat conform reglementărilor CE în echivalenți medii cu normă întreagă anuală (ENI) cu minim 3, prin crearea până la finalizarea implementării proiectului de locuri de muncă noi, legate strict de activitatea finanțată, și menținerea acesteia pe perioada de raportare și verificare finală a proiectului și până la finalul anului 1 de durabilitate.
11. Își asumă că locurile de muncă nou create în perioada de implementare a proiectului, vor respecta codul Clasificării Ocupațiilor din România (C.O.R) asumat în fișa/fișele de post transmise la depunerea cererii de finanțare și vor fi strict legate de investiția finanțată, în corelare cu codul/codurile CAEN pentru care se solicită finanțare.
12. Își asumă ca în anii 4 și 5 de durabilitate a contractului de finanțare să mențină cifra de afaceri cel puțin la nivelul realizat în anul 3 de durabilitate
13. A înregistrat profit din exploatare în anul fiscal anterior depunerii cererii de finanțare (Profit exploatare>0).
14. În conformitate cu prevederile Codului fiscal are regimul fiscal din punct de vedere al taxei pe valoare adăugată menționat în secțiunea Solicitant din cererea de finanțare.
15. Își asumă că, în conformitate cu prevederile Codului fiscal, pentru achizițiile din cadrul proiectului cuprinse în secțiunea Plan de achiziții din cererea de finanțare, TVA respectă prevederile naționale în domeniul fiscal, inclusiv ale Hotărârii Guvernului nr. 873/2022, precum și prevederile art. 64 alin. (1), litera c) din Regulamentul (UE) nr. 2021/1060, după caz.
16. Își asumă că nu beneficiază de schemă/scheme de compensare a TVA la nivel național, regional sau local, iar valoarea TVA aferente achizițiilor de la furnizori este reală, corectă, suportată pe cheltuieli și nu a fost recuperată prin nicio modalitate pentru achizițiile deja efectuate, în cazul în care în cererea de finanțare TVA-ul este încadrat în categoria cheltuielilor eligibile.
17. Își asumă și confirmă îndeplinirea tuturor condițiilor de eligibilitate, inclusiv a condițiilor de evitare a dublei finanțări, conflictelor de interese, situație de întreprindere în dificultate/faliment, ajutor de stat regional și de minimis, eligibilitate TVA, plata datoriilor la zi față de bugetul public, precum și să facă dovada altor condiții de eligibilitate ale solicitantului și ale proiectului prevăzute ghidul solicitantului aplicabil.
18. Confirmă că, în cei doi ani anteriori depunerii cererii de finanțare, nu a efectuat o relocare către unitatea în care urmează să aibă loc investiția inițială pentru care solicită ajutorul și își asumă că nu va face acest lucru pentru o perioadă de până la doi ani după finalizarea investiției inițiale pentru care se solicită ajutorul.

**A.2 Proiectul**

1. Contribuie la îndeplinirea obiectivului specific al **Priorității 1** - **O regiune competitivă prin inovare, digitalizare și întreprinderi dinamice** - Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive.
2. Este corelat cu obiectivul general al apelului de proiecte și propune activități eligibile conform ghidului solicitantului de finanțare.
3. Propune realizarea unei investiții inițiale finanțabilă prin ajutor de stat regional, în sensul prevederilor Regulamentului (UE) nr. 651/2014, respectiv o investiție în active corporale și necorporale legată de una sau mai multe din următoarele activități:
   * + - 1. Înființarea unei noi unități,
         2. Extinderea capacității unei unități existente,
         3. Diversificarea producției unei unități prin produse sau servicii care nu au fost fabricate anterior în unitate. În acest caz, costurile eligibile aferente depășesc cu cel puțin 200% valoarea contabilă a activelor reutilizate, astfel cum au fost înregistrate în exercițiul financiar din anul fiscal.
4. Nu propune o investiție de înlocuire a unor active existente în patrimoniul solicitantului de finanțare.
5. Propune o investiție care vizează activități care se regăsesc în Anexa 19\_Domenii de activitate eligibile la GSF.
6. Îndeplinește condiția privind existența efectului stimulativ, respectiv nu propune investiții demarate înainte de data depunerii cererii de finanțare, cu excepția procedurilor aferente consultanței pentru scrierea proiectului, managementului de proiect, întocmirea Raportului de expertiză contabilă.
7. Nu face obiectul unei alte finanțări din fonduri publice naționale sau europene sau nu a mai beneficiat de finanțare din alte programe naționale sau europene, pentru același tip de activități executate asupra aceleiași infrastructuri/aceluiași segment de infrastructură în ultimii 3 ani. Prevedere aplicabilă proiectelor cu construcții, respectiv care propun realizarea de lucrări de execuție.
8. Pentru investițiile finanțabile prin ajutor de stat regional, cuantumul cofinanțării acordate, adică cuantumul ajutorului de stat regional acordat, respectă intensitățile stabilite în cadrul capitolului 5.5 Cuantumul cofinanțării acordate din GSF pentru ajutorul de stat regional.
9. Pentru partea din investiție finanțată prin ajutor de minimis, dacă e cazul unei astfel de finanțări:
10. cuantumul cofinanțării acordate, adică cuantumul ajutorului de minimis acordat, respectă intensitățile stabilite în GSF, pentru ajutorul de minimis,

și

1. valoarea eligibilă aferentă componentei finanțabile prin ajutor de minimis, respectă pragurile menționate în GSF

și

1. valoarea ajutorului de minimis solicitat nu depășește plafonul de minimis, ținând cont de regula de cumul a ajutoarelor aplicabilă întreprinderii unice.
2. Prevede că, după semnarea contractului de finanțare, perioada de implementare a activităților, în cadrul căreia pot fi efectuate cheltuielile eligibile, se încadrează în durata maximă prevăzută în GSF.
3. Include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă, în conformitate cu specificațiile din GSF și cu prevederile Manualului de identitate vizuală și comunicare.
4. Conduce la o creștere cu minim 2% a valorii adăugate pe angajat la sfârșitul primului an fiscal după finalizarea implementării proiectului, comparativ cu exercițiul financiar anterior depunerii cererii de finanțare.
5. Conduce la o creștere sau o menținere a cifrei de afaceri în anul 3 de durabilitate, comparativ cu exercițiul financiar anterior depunerii cererii de finanțare.
6. Prevede realizarea de proceduri pentru atribuirea de contracte de achiziții verzi pentru lucrări, echipamente și dotări, în conformitate cu prevederile legislației naționale și europene în domeniul achizițiilor verzi aplicabile și cu recomandările prevăzute în Ghidul privind achizițiile publice ecologice – document cu caracter orientativ al Comisiei Europene, în proporție de minim 10% din numărul de proceduri pentru atribuirea de contracte de achiziții aferente activităților descrise la literele A, B și C enumerate în Ghidul solicitantului de finanțare.
7. Propune o locație de implementare care este adecvată pentru realizarea proiectului, respectiv:
   1. este racordată la toate utilitățile necesare funcționării: energie electrică, alimentare cu apă, canalizare, gaze naturale, dacă este cazul, dacă realizarea branșamentelor/racordurilor nu face obiectul proiectului;
   2. nu este ocupată de alți utilizatori;
   3. nu este ocupată cu alte bunuri care nu au legătură cu investiția sau activitatea derulată de solicitantul de finanțare pentru care solicită finanțare;
   4. nu prezintă un grad de uzură avansat sau degradări incompatibile cu realizarea investiției propuse, pentru acele elemente care nu fac obiectul investițiilor prin proiectul depus, dar sunt aferente amplasamentului supus intervenției.
8. **Organizația/Reprezentantul nu se află în niciuna din situațiile de excludere prevăzute de legislația aplicabilă, respectiv Ghidul Solicitantului:**

**B.1 Organizația/Solicitantul de finanțare:**

1. Nu se încadrează în categoria întreprinderilor în dificultate în anul fiscal anterior depunerii cererii de finanțare și la momentul acordării ajutorului, în conformitate cu prevederile Regulamentului (UE) NR. 651/2014 al COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.
2. Nu se află în stare de faliment/insolvență, nu face obiectul unei proceduri de lichidare sau de administrare judiciară, nu a încheiat acorduri cu creditorii, nu şi-a suspendat activitatea economică sau nu face obiectul unei proceduri legale în urma acestor situații, nu se află în situații similare în urma unei proceduri de aceeași natură, prevăzute de legislația sau de reglementările naționale.
3. Nu este găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare.
4. Nu face obiectul unui ordin de recuperare a unui ajutor în urma unei decizii anterioare a Comisiei Europene, a Consiliului Concurenței sau a unui furnizor de ajutor sau, în cazul în care solicitantul a făcut obiectul unei astfel de decizii, aceasta a fost deja executată și ajutorul integral recuperat, inclusiv dobânda de recuperare aferentă.
5. Nu a fost găsit vinovat de încălcarea gravă a vreunui contract anterior, din cauza nerespectării obligațiilor contractuale în urma unei proceduri de achiziție sau în urma unei proceduri de acordare a unei finanțări nerambursabile din bugetul Uniunii Europene.
6. Nu solicită finanțare pentru activitățile excluse de la finanțare.
7. Nu se regăsește în situația de a fi fost stabilite debite în sarcina sa, ca urmare a măsurilor legale întreprinse de autoritatea de management, sau în cazul în care au fost stabilite debite în sarcina sa ca urmare a măsurilor legale întreprinse de autoritatea de management, solicitantul de finanțare va putea încheia contractul de finanţare în următoarele situaţii:
   * + - 1. recunoaşte debitul stabilit în sarcina sa de autoritatea de management şi îl achită integral, ataşând dovezi în acest sens, cu excepția proiectelor aflate în implementare, pentru care recunoaşte debitul stabilit şi îl achită integral sau îşi exprimă acordul cu privire la stingerea acestuia din valoarea cererilor de rambursare ulterioare, aferente proiectului în cadrul căruia a fost constatat.
         2. a contestat în instanță notificările/procesele verbale/notele de constatare a unor debite și, prin decizie a instanțelor de judecată, acestea au fost suspendate de la executare, anexând dovezi în acest sens.

Situațiile de la punctele a) și b) de mai sus nu se aplică contractelor de finanțare pentru care s-a acordat ajutor de stat/de minimis. În acest caz, deciziile de recuperare a ajutoarelor de stat trebuie să fie executate și creanțele recuperate integral.

1. Nu deține pagini web care conțin acte sau materiale cu caracter obscen, definite conform Legii 196/2003, republicată cu modificările și completările ulterioare.
2. Nu se află în situațiile prevăzute de Recomandarea Comisiei Europene nr. 1039/16.07.2020, publicată în JOUE nr. 227/16.07.2020 privind condiționarea acordării sprijinului financiar public de lipsa unei legături cu jurisdicțiile necooperante în scopuri fiscale, începând cu data depunerii cererii de finanțare, pe perioada de evaluare, selecție şi contractare, respectiv:
   * + - 1. nu este și nu va fi rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene  a jurisdicțiilor necooperante în scopuri fiscale;
         2. nu este și nu va fi controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, analiza mergând până la beneficiarul real, așa cum este acesta definit în art. 3, punctul 6 din Directiva 2015/849;
         3. nu controlează și nu va controla, direct sau indirect, filiale sau nu deține și nu va deține unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale;
         4. nu exercită și nu va exercita dreptul de proprietate în comun cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale.
3. Nu urmărește obținerea finanțării prin crearea de condiții artificiale de eligibilitate, cu scopul vădit de a se încadra în categoria solicitanților eligibili, respectiv nu a realizat modificări conjuncturale, cu caracter temporar și care sunt supuse efectelor de volatilitate, de natură să afecteze criteriul de eligibilitate al solicitantului de finanțare privind încadrarea în categoria IMM, cum ar fi realizarea de schimbări în structura acționariatului și/sau la nivelul administratorilor, sau ca urmare a unei fuziuni, a unei achiziții, sau divizării societății, după data publicării în consultare publică a ghidului solicitantului de finanțare.

**B.2 Reprezentantul legal al solicitantului de finanțare:**

1. Nu este subiectul unui conflict de interese, definit în conformitate cu prevederile naționale/europene în vigoare și își asumă să ia toate măsurile pentru respectarea regulilor privind evitarea conflictului de interese, în conformitate cu prevederile ghidului solicitantului de finanțare, cu reglementările europene și naționale în vigoare.
2. Nu se află într-o situație care are sau poate avea ca efect compromiterea obiectivității și imparțialității procesului de evaluare, selecție, contractare și implementare a proiectului.
3. Nu se află în situația de a induce grav în eroare AM PR Vest sau comisiile de evaluare, selecție și contractare prin furnizarea de informații incorecte și/sau incomplete în cadrul prezentului apel de proiecte sau a altor apeluri de proiecte derulate în cadrul PR Vest.
4. Nu se află în situația de a încerca/de a fi încercat să obțină informații confidențiale sau să influențeze comisiile de evaluare sau AM PR Vest pe parcursul procesului de evaluare, selecție și contractare a prezentului apel de proiecte sau a altor apeluri de proiecte derulate în cadrul PR Vest.
5. Nu a fost găsit vinovat, printr-o hotărâre judecătorească definitivă, pentru comiterea unei fraude/fapte de corupție/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009 cu modificările și completările ulterioare.
6. Nu a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţă de res judicata (ex. împotriva căreia nu se poate face recurs) în ultimele 36 de luni.
7. **Mă angajez ca organizația** pe care o reprezint:
8. Înțelege și își asumă că TVA declarată în cadrul operațiunii a fi eligibilă pentru finanțare din fonduri europene nu a fost și nu va fi solicitată la rambursare conform legislației naționale în domeniul fiscal, pentru a respecta prevederile Regulamentului (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014, și a Deciziei nr. 541/2014/UE și de abrogare a Regulamentului (UE, Euratom) nr.966/2012, cu modificările și completările ulterioare, în ceea ce privește evitarea dublei finanțări.
9. Să nu utilizeze sprijinul primit pentru finanțarea de intervenții excluse din domeniul de aplicare al Fondului European de Dezvoltare Regională.
10. Să asigure contribuția proprie declarată în secțiunea Buget proiect din cererea de finanțare.
11. Să finanţeze toate costurile, inclusiv costurile neeligibile, dar necesare, aferente proiectului.
12. Să asigure resursele financiare necesare implementării optime a proiectului în condiţiile rambursării ulterioare a cheltuielilor eligibile din fondurile Uniunii.
13. Să înregistreze la ONRC locația de implementare a proiectului ca punct de lucru, până la finalizarea implementării proiectului, în situația în care proiectul propune înființarea unui sediu secundar/punct de lucru nou ca urmare a realizării investiției.
14. Să mențină dreptul de proprietate asupra facilităților construite, asupra bunurilor achiziționate şi natura activității pentru care s-a acordat finanțare şi să nu ipotecheze sau să constituie alte sarcini/interdicții asupra infrastructurii finanțate, care afectează implementarea și exploatarea operațiunii, cu excepția situațiilor prevăzute în contractul de finanțare, pe o perioadă de cel puțin 5 (cinci) ani de la efectuarea plății finale în cadrul contractului de finanțare.
15. Să mențină investiția în Regiunea Vest pentru o perioadă de cel puțin cinci ani de la data finalizării acesteia.
16. Să asigure folosința echipamentelor şi bunurilor achiziţionate prin proiect pentru scopul declarat în proiect.
17. Să asigure cheltuielile de funcționare și întreținere aferente proiectului care includ investiții în infrastructură sau investiţii productive, în vederea asigurării sustenabilității financiare a acestora.
18. Să prezinte, la momentul contractării, la cererea AM PR Vest, toate documentele necesare pentru a dovedi îndeplinirea condițiilor de eligibilitate.
19. În cazul obținerii finanțării, să respecte toate cerințele privind caracterul durabil al proiectului, așa cum sunt specificate în Ghidul solicitantului în conformitate cu prevederile art. 65 din Regulamentul (UE) 1060/2021.
20. Să respecte, pe durata pregătirii şi implementării proiectului, prevederile legislației europene şi naționale în domeniul dezvoltării durabile, inclusiv DNSH, imunizarea la schimbări climatice, egalității de șanse, şi nediscriminării, egalității de gen, GDPR, Carta drepturilor fundamentale a Uniunii Europene, Convenției ONU privind drepturile persoanelor cu handicap, în domeniul ajutorului de stat și/sau de minimis (acolo unde este cazul), precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale.
21. Înțelege că nerespectarea condiţiilor de eligibilitate conform ghidului solicitantului, oricând pe perioada procesului de evaluare, selecţie şi contractare, va conduce la respingerea cererii de finanţare. În acest sens, înţeleg că orice situaţie, eveniment ori modificare care afectează sau ar putea afecta respectarea condiţiilor de eligibilitate menţionate în Ghidul solicitantului vor fi aduse la cunoştinţa AM PR Vest în termen cel mult 5 zile de la luarea la cunoştinţă a situaţiei respective.
22. Să ia toate măsurile pentru respectarea regulilor privind evitarea conflictului de interese, în conformitate cu reglementările europene şi naţionale în vigoare.
23. Să se asigure că, în cazul proiectelor care implică lucrări de execuție, executantul lucrării va semna un contract cu un operator pentru reciclarea deșeurilor rezultate din activitățile desfășurate, ca măsură de atenuare a impactului asupra obiectivului de mediu care vizează ”Economia circulară, inclusiv prevenirea generării de deșeuri și reciclarea acestora.
24. Să semneze un contract cu un operator pentru reciclarea deșeurilor de hârtie, metal, materiale plastice, sticla, DEEE-uri provenite din înlocuirea sistemelor sau a echipamentelor, în cazul achiziției de sisteme sau echipamente noi.
25. Să asigure resursele și mecanismele financiare, materiale și umane necesare, adecvate și suficiente pentru implementarea în bune condiții a proiectului, demonstrând astfel sustenabilitatea instituţională și operaţională.
26. Să nu depună un proiect care faceintegral sau parțial, obiectul unei alte cereri de finanțare, depusă la o altă entitate finanțatoare, care are aceleași activități și cheltuieli ca cele propuse prin prezenta cerere de finanțare;

Sau

**în cazul în care** depune un proiect care **FACE**, integral sau parțial, obiectul unei alte cereri de finanțare, depusă la o altă entitate finanțatoare, care are aceleași activități și cheltuieli ca cele propuse prin prezenta cerere de finanțare, la momentul semnării unui contract de finanțare/acord de finanțare cu entitatea finanțatoare la care a fost depusă cererea de finanțare, se obligă să retragă de la finanțare celălalt proiect și să notifice Autoritatea de Management în termen de maxim 5 zile lucrătoare privind retragerea efectuată.

1. Să nu solicite la decontare aceleași costuri incluse în cadrul proiectului din mai multe surse de finanțare.
2. Să nu depună un proiect care propune investiții în activități din sectoarele excluse de la finanțare sau care nu se regăsesc în domeniile de activitate eligibile menționate în anexa la GSF.
3. Să nu depună un proiect care nu îndeplinește condiția privind existența efectului stimulativ, respectiv proiecte care propun investiții demarate înainte de data depunerii cererii de finanțare, cu excepția procedurilor aferente consultanței pentru scrierea proiectului, managementului de proiect, întocmirea Raportului de expertiză contabilă.
4. Să nu depună un proiect care constă în simpla înlocuire a unor active existente în patrimoniul solicitantului de finanțare.
5. Să nu depună un proiect care face în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea proiectului conform prevederilor art. 73 din Regulamentul UE 1060/2021.
6. Să nu depună un proiect care include activități care au făcut sau ar fi trebuit să facă obiectul unei proceduri de recuperare în urma transferului unei activități în afara zonei vizate de program.
7. Să nu depună un proiect care propune exclusiv investiții (lucrări și/sau dotare cu active corporale și necorporale) în spații administrative/sedii administrative.
8. Să nu depună un proiect care propune investiții în spațiile de servire a mesei (de exemplu restaurante, etc) dacă nu sunt complementare investițiilor care se realizează prin proiect în spațiile de cazare și dacă nu fac parte integrantă din structura de primire turistică cu funcțiune de cazare.
9. Să nu depună un proiect care propune investiții în infrastructuri în care se vor desfășura activități de agrement și fitness, servicii de educație fizică și sport, (de exemplu: locuri de joacă amenajate pentru copii, terenuri de sport, piscine, spa-uri, saune, parcuri de aventură/tematice, baze pentru tratament balnear etc) dacă nu sunt conexe, complementare sau auxiliare serviciilor de cazare și dacă nu fac parte integrantă din structura de primire turistică cu funcțiune de cazare și dacă nu deservesc exclusiv persoanele cazate
10. Să nu depună un proiect care intra sub incidenta Directivei 2003/87/CE, respectiv a procedurii de emitere a autorizației privind emisiile de gaze cu efect de seră pentru perioada 2021-2030, conform Ordinului nr. 1256 din 12 iunie 2020.
11. Să nu depună un proiect care constă exclusiv în activități care conduc la obținerea unei economii de energie și/sau activități de internaționalizare și/sau digitalizare a IMM-ului, fără a include și achiziții de echipamente și dotări specifice și necesare derulării activității aferente codului/rilor CAEN pentru care se solicită finanțare.
12. Să nu depună un proiect care constă exclusiv în realizarea de lucrări de întreținere/reparare/mentenanță/lucrări de modernizare a construcției/lucrări care nu se supun autorizării în condițiile legislației în vigoare și care nu sunt aferente unei investiții inițiale.
13. Să nu realizeze o modificare asupra calității dreptului său asupra imobilului/imobilelor sau asupra unui element de infrastructură, cu excepțiile prevăzute în contractul de finanțare și să nu schimbe destinația întrebuințării echipamentelor/dotărilor achiziționate prin proiect, pe întreaga perioadă de durabilitate a contractului de finanțare, respectiv pe o perioadă de 5 ani de la data finalizării investiției
14. Să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției pe întreaga perioadă de durabilitate a contractului de finanțare.
15. În cazul în care pe lângă domeniul de activitate în care se realizează investiția propusă prin cererea de finanțare, solicitantul de finanțare desfășoară activități și în sectoarele excluse de la finanțare, să se asigure prin mijloace corespunzătoare, precum separarea activităților sau o distincție între costuri, că activitățile desfășurate în sectoarele excluse nu beneficiază de ajutoare acordate.
16. Să se asigure că în procesul de recrutare și selecție a noilor salariați, anunțul de angajare să nu conțină referințe, criterii, cerințe care să restricționeze accesul la muncă al persoanelor, în mod egal și nediscriminatoriu, pe considerente de sex, apartenența la minorități, categorii sau medii defavorizate, marginalizate, dizabilități, etc. Anunțurile de angajare vor oferi șanse egale tuturor categoriilor de persoane, inclusiv prin asigurarea accesibilității la informație.
17. Să se asigure că va lua toate măsurile necesare pentru adaptarea componentelor de infrastructură/echipamente în vederea asigurării accesibilității persoanelor, după caz, respectiv:
18. Va asigura accesibilitatea la mediul fizic, la locația de implementare a proiectului, în conformitate cu legislația națională, precum și adaptarea spațiului construit, pentru proiectele care includ și componente de infrastructură.
19. Va asigura adaptarea echipamentelor achiziționate prin proiect pentru accesul și manevrarea de către persoane cu dizabilități, respectând cerințele minime legale în vigoare specifice fiecărui tip de echipament, în situația în care acestea pot fi utilizate de persoane cu dizabilități, cu respectarea normelor privind securitatea la locul de muncă.
20. Va asigura adaptarea echipamentelor și serviciilor de tip TIC – Tehnologia Informației și Comunicațiilor - achiziționate și/sau furnizate prin proiect pentru a respecta cerințele de adaptare a mediului informațional și comunicațional la nevoile persoanelor cu diferite dizabilități - fizice, senzoriale, psihice etc.
21. Să se asigure că veniturile obținute din activitatea finanțată se vor înregistra în contabilitate în conturi analitice distincte.
22. Să se asigure că veniturile din activitățile de extindere pe noi piețe externe/pătrundere pe piața externă/extindere pe piața internă asumate la depunerea cererii de finanțare și realizate prin implementarea proiectului se vor înregistra în contabilitate în conturi analitice distincte.
23. Să se asigure că proiectul nu include activități care au făcut parte dintr-un proiect care este relocat, sau care ar constitui un transfer al unei activități productive.
24. Să permită efectuarea vizitei la locația de implementare a proiectului.
25. Să realizeze proceduri pentru atribuirea de contracte de achiziții verzi pentru lucrări, echipamente și dotări, în conformitate cu prevederile legislației naționale și europene în domeniul achizițiilor verzi aplicabile și cu recomandările prevăzute în Ghidul privind achizițiile publice ecologice – document cu caracter orientativ al Comisiei Europene, în proporție de minim 10% din numărul de proceduri pentru atribuirea de contracte de achiziții aferente activităților descrise la literele A, B și C enumerate în Ghidul solicitantului de finanțare.
26. A luat la cunoștință despre obligația privind declararea beneficiarilor reali și își asumă că va aduce la cunoștința AM PR Vest orice modificare intervenită cu privire la beneficiarul real al persoanei juridice în termen de 15 zile de la momentul în care a survenit modificarea, sub sancțiunea prevăzută în Ghidul solicitantului de finanțare.
27. Să respecte toate prevederile legale, naționale și europene aplicabile pentru declararea și colectarea informațiilor cu privire la beneficiarii reali, începând cu data depunerii cererii de finanțare, pe tot parcursul procesului de evaluare, selecție și contractare, pe perioada de implementare, de raportare și verificare finală a proiectului, precum și pe perioada de durabilitate/sustenabilitate a proiectului.
28. A luat la cunoștință că, în conformitate cu prevederile Regulamentului (UE) nr. 2021/1060 și Legii nr. 98/2016 privind achizițiile publice, în etapa de implementare, va colecta și va pune la dispoziția AM PR Vest informații cu privire la datele de identificare privind beneficiarii reali ai contractorilor și subcontractorilor, în conformitate cu prevederile Legii nr 129/2019 forma actualizată și Directiva (UE) 849/2015, dacă este cazul.
29. A luat la cunoștință că toate activitățile asumate de solicitantul de finanțare, pentru care proiectul a obținut punctaj în etapa de evaluare tehnică și financiară, devin obligatorii a fi realizate în etapa de implementare a proiectului.
30. Să nu achiziționeze echipamente second-hand.
31. Să utilizeze mijloacele fixe achiziționate prin proiect exclusiv pentru desfășurarea activității proprii aferentă codului/codurilor CAEN pentru care solicită finanțare, și să nu cedeze sub orice formă către terți mijloacele fixe achiziționate prin proiect, cum ar fi închirierea, comodatul, etc.
32. Își asumă că Hotărârea AGA/Decizia de aprobare a proiectului este valabil aprobată în conformitate cu prevederile legislației și actului constitutiv/statut, dacă este cazul.
33. A luat la cunoștință că nu poate avea în același timp calitatea de beneficiar și cea de furnizor pentru alte întreprinderi beneficiare de ajutor financiar nerambursabil, respectiv pentru activele achiziționate și decontate în cadrul PR Vest. Toate activele corporale trebuie să fie achiziționate în condițiile pieței de la terți care nu au legături cu cumpărătorul.
34. A luat la cunoștință că poate depune o singură cerere de finanțare și poate beneficia de finanțare o singură dată.
35. **Îmi exprim acordul cu privire la utilizarea şi prelucrarea datelor cu caracter personal de către AM PR Vest sau orice altă structura cu responsabilități în gestiunea și controlul fondurilor europene, în cadrul procesului de evaluare și contractare și în cadrul verificărilor de management/audit/control, în scopul îndeplinirii activităților specifice, cu respectarea prevederilor legale**.
36. **Declar că am luat la cunoștință că în etapa de contractare am obligația să fac dovada tuturor celor declarate prin prezenta declarație, sub sancțiunea respingerii cererii de finanțare**
37. **Declar că sunt pe deplin autorizat să semnez această declarație în numele** <denumire entitate juridica>.

**<nume>, <prenume>,**

**<funcție>,**

**Semnătură,**

**Dată (zz/ll/aaaa)**