**Anexa 17**

**METODOLOGIE privind respectarea principiilor orizontale:**

**Asigurarea Dezvoltării Durabile prin respectarea cerințelor privind protecția mediului, Asigurarea „Imunizării la schimbările climatice” și Respectarea principiului de ”a nu prejudicia în mod semnificativ” (DNSH)**

**de către solicitanții pentru sprijin nerambursabil în cadrul Intervenției regionale 1.3B - Sprijin pentru IMM-uri, apelul de proiecte nr. PRV/1.3.B/1**

# **CONTEXT**

Prezenta metodologie reprezintă un instrument de lucru pe care Agenția pentru Dezvoltare Regională a Regiunii Vest, în calitate de Autoritate de Management pentru Programul Regional Vest 2021-2027, îl pune la dispoziția solicitanților care vor înainta solicitări de sprijin nerambursabil pentru **Intervenția regională 1.3B - Sprijin pentru IMM-uri, apelul de proiecte nr. PRV/1.3.B/1.**

# **CADRUL LEGISLATIV**

Necesitatea elaborării acestei metodologii derivă dintr-un amplu cadru legislativ, care impune **obligații pentru autoritățile de management** atunci când selectează operațiunile pentru finanțare, **cât și** **pentru cei care implementează proiecte** sprijinite din fonduri nerambursabile, în contextul obiectivului general de neutralitate climatică asumat de Comisia Europeană pentru anul 2050.

Un rezumat al principalelor acte legislative și al prevederilor este sintetizat mai jos.

1. **Regulamentul (UE) 2021/1060,** respectiv:
   1. Punctul (10) – (...) ”fondurile ar trebui să sprijine activități care respectă standardele și prioritățile Uniunii în materie de climă și mediu și care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852. Programarea și execuția fondurilor ar trebui să includă mecanisme adecvate care să asigure imunizarea la schimbările climatice a investițiilor în infrastructură care beneficiază de sprijin”.
   2. Articolul 9, alineatul (4) – Obiectivele fondurilor sunt urmărite în conformitate cu obiectivul de promovare a dezvoltării durabile (...), ținând seama de obiectivele de dezvoltare durabilă ale ONU, de Acordul de la Paris și de principiul de ”**a nu prejudicia în mod semnificativ”.**
   3. Articolul 73, alineatul (2) – La selectarea operațiunilor, autoritatea de management (...) (j) - asigură imunizarea la schimbările climatice a investițiilor în infrastructură care au o durată de viață preconizată de cel puțin cinci ani.
2. **Regulamentul (UE) 2021/1058,** punctul (6) – ”Ambele fonduri ar trebui să sprijine activități care respectă standardele și prioritățile Uniunii în materie de climă și mediu, care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului”.
3. **Comunicarea Comisiei** 2021/C 373/01 – Orientări tehnice referitoare la imunizarea infrastructurii la schimbările climatice în perioada 2021-2027, care, potrivit celor menționate la Secțiunea 2 Domeniul de aplicare al orientărilor, se adresează în primul rând inițiatorilor de proiecte și experților implicați în pregătirea proiectelor de infrastructură.
4. **Regulamentului (UE) 2020/852** al Parlamentului European și al Consiliului privind instituirea unui cadru care să faciliteze investițiile durabile și de modificare a Regulamentului (UE) 2019/2088, care definește cele 6 obiective de mediu, precum și activitățile care contribuie în mod substanțial la obiectivele de mediu și acțiunile care trebuie evitate pentru a prejudicia în mod semnificativ oricare din cele 6 obiective de mediu. Regulamentul a fost completat de **Regulamentul (UE) 2021/2139.**
5. **Tratatul privind Funcționarea Uniunii Europene:**
6. Articolul 11, - Cerințele de protecție a mediului trebuie integrate în definirea și punerea în aplicare a politicilor și acțiunilor Uniunii, în special pentru promovarea dezvoltării durabile.
7. Articolul 191, - Politica Uniunii în domeniul mediului contribuie la următoarele obiective:
8. Conservarea, protecția și îmbunătățirea calității mediului;
9. Ocrotirea sănătății persoanelor;
10. Utilizarea prudentă și rațională a resurselor naturale;
11. Promovarea pe plan internațional a unor măsuri destinate să contracareze problemele de mediu la scară regională sau mondială și în special lupta împotriva schimbărilor climatice.

În pregătirea cererilor de finanțare, începând cu data depunerii cererii de finanțare, pe tot parcursul procesului de evaluare, selecție și contractare, pe perioada de implementare, pe perioada de raportare și verificare finală a proiectului, precum și pe perioada de durabilitate a contractului de finanțare, **solicitanţii de finanțare au obligația de a respecta legislaţia în vigoare la nivel național, inclusiv având în vedere modificările intervenite pe parcursul procesului de evaluare sau contractare a proiectelor, modificări intervenite ulterior lansării ghidurilor de finanțare.**

* Solicitantul are obligația de a respecta prevederile Legii nr. 292/2018 privind evaluarea impactului anumitor proiecte publice şi private asupra mediului și ale Ordinului nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier şi a altor ghiduri specifice pentru diferite domenii şi categorii de proiecte. În urma parcurgerii procedurii de reglementare solicitantul va prezenta **actul de reglementare pentru proiectul ce va fi depus** **(Clasarea notificării/Decizia etapei de încadrare și Declarația Natura 2000/Acordul de mediu,  după caz).**

De asemenea in conformitate cu Secțiunea 1 din procedura de reglementare privind impactul asupra mediului, art.12„*Pentru proiectele cu finanțare din fonduri europene, respectiv Fondul European pentru Dezvoltare Regională și Fondul de Coeziune care nu afectează în mod semnificativ ariile naturale protejate de interes comunitar, autoritatea competentă pentru protecția mediului emite declarația prevăzută în apendicele 1 din cadrul Regulamentului UE 2015/207 al Comisiei de stabilire a normelor detaliate de punere în aplicare a Regulamentului (UE) nr. 1.303/2013 al Parlamentului European și al Consiliului, însoțită de o hartă indicând amplasarea proiectului și a siturilor Natura 2000.’’* **(Declarația Natura 2000)**.

Rezumând, în procesul de evaluare si selectare a operațiunilor, Autoritatea de Management PR Vest 2021-2027 va analiza modul în care proiectul propus spre finanțare respectă:

1. **Asigurarea Dezvoltării Durabile** prinrespectarea cerințelor privind protecția mediului,
2. **Asigurarea imunizării la schimbările climatice,**
3. **Respectarea principiului ”de a nu prejudicia semnificativ” (DNSH).**

# **PREZENTARE GENERALĂ A CONCEPTELOR**

## **3.1. Asigurarea Dezvoltării Durabile prin respectarea cerințelor privind protecția mediului**

# Cele 17 Obiective de Dezvoltare Durabilă (ODD) sau Obiectivele Globale, asumate de țara noastră alături de cele 193 de state membre ONU în septembrie 2015, acoperă o gamă largă de tematici care promovează acțiunea globală în trei arii de dezvoltare durabilă principale: economie, societate și mediu. Cele 17 ODD-uri se adresează în egală măsură atât statelor și regiunilor subdezvoltate, cât și celor dezvoltate. Astfel, până în 2030, statele lumii s-au angajat să elimine sărăcia și foametea, să combată inegalitățile și injustiția și să adopte măsuri active privind protecția mediului înconjurător.

# Din cele 17 obiective ale Dezvoltării Durabile, cele care vizează protecția mediului se referă la: măsuri de combatere a impactului privind schimbările climatice, conservarea și utilizarea durabilă a resurselor de apă pentru o dezvoltare durabilă, protejarea, restaurarea și promovarea utilizării durabile a ecosistemelor terestre.

**Pentru a răspunde care sunt măsurile de reducere a impactului obiectivelor de mediu ce promovează dezvoltarea durabilă solicitantul are obligația de a respecta** prevederile Legii nr. 292/2018 privind evaluarea impactului anumitor proiecte publice şi private asupra mediului și ale Ordinului nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier şi a altor ghiduri specifice pentru diferite domenii şi categorii de proiecte. Fiecare proiect depus în cadrul PRV va parcurge procedura de evaluare a impactului asupra mediului.

* Solicitantul va prezenta actul de reglementare de la autoritatea de mediu **actul de reglementare pentru proiectul ce va fi depus** **(Clasarea notificării/Decizia etapei de încadrare și Declarația Natura 2000/Acordul de mediu, după caz).**

De asemenea, în etapa de programare s-a prevăzut asigurarea imunizării la schimbările climatice, prin aplicarea principiului „eficiență energetică înainte de toate”.

Calitatea proiectelor va fi evaluată și în funcție de realizarea de achiziții verzi. În acest sens, proiectele vor avea prevăzută realizarea de achizitii verzi pentru lucrări, echipamente și dotări, în conformitate cu prevederile legislației naționale și europene în domeniul achizițiilor verzi aplicabile și cu recomandările prevăzute în Ghidul privind achizițiile publice ecologice – document cu caracter orientativ al Comisiei Europene, în proporție de **minim 10%** din numărul de proceduri pentru atribuirea de contracte de achiziții aferente activităților descrise la literele A, B și C din cadrul capitolului 5.2.2. Activități eligibile din Ghidul solicitantului de finanțare.

În ceea ce privește încadrarea echipamentelor la achiziții verzi, se va respecta încadrarea acestora în criteriile privind achizițiile verzi, prin una din următoarele modalități:

1. dețin/vor deține eticheta ecologică,

și/sau

1. se încadrează în una din categoriile enunțate în legislația aplicabilă în vigoare[[1]](#footnote-1) și îndeplinesc cel puțin o parte din cerințele enunțate pentru respectiva categorie,

și/sau

1. se încadrează în categoriile pentru care sunt formulate criterii stabilite la nivelul UE conform listei disponibilă la: https://anap.gov.ro/web/achizitiile-publice-ecologice-in-spatiul-ue/ și respectă cel puțin cerințe la nivel de criterii de bază. In acest sens se vor transmite documente justificative. Se va avea in vedere ca panourile fotovoltaice pot fi considerate ca si echipamente pentru achiziții verzi doar daca se încadrează in criteriile sus menționate.

## **3.2. Ce reprezintă imunizarea la schimbările climatice?**

## Procesul asigurării imunizării la schimbările climatice se bazează pe Orientările tehnice referitoare la imunizarea infrastructurii la schimbările climatice în perioada 2021-2027.

Imunizarea infrastructurii la schimbările climatice:

1. reprezintă un **proces** care integrează măsurile de **atenuare** a schimbărilor climatice și de **adaptare** la acestea în dezvoltarea proiectelor de infrastructură;
2. cuprinde **doi piloni**:
3. **Neutralitate climatică** (Atenuarea schimbărilor climatice)
4. **Reziliența la schimbările climatice** (Adaptarea la schimbările climatice)

Pentru cei doi piloni se face o analiză în **două etape**:

* 1. Examinare:
  2. Analiză detaliată:

1. **Neutralitate climatică (Atenuarea schimbărilor climatice)**
2. Examinarea: În etapa de programare s-au analizat toate intervențiile propuse și în concluzie intervențiile propuse nu provoacă prejudicii semnificative, care trebuie să parcurgă analiza detaliată.
3. Analiză detaliată: Solicitantul va propune alternative și va prezenta măsuri de atenuare la schimbări climatice. Se pot consulta exemple în anexa 1 la prezenta metodologie.
4. **Reziliența la schimbările climatice** (Adaptarea la schimbările climatice)
5. Examinarea: În etapa de programare pe baza analizei sensibilității, a expunerii și a vulnerabilității riscurilor din Planul național de Management al riscurilor de dezastre în Regiunea Vest există riscuri climatice potențial semnificative care justifică o analiză detaliată pentru proiectele de infrastructură. Principalele tipuri de riscuri sunt: cutremur, inundații, secetă, Incendii de pădure, înzăpeziri, temperaturi crescute. Astfel solicitantul va realiza această analiză detaliată.
6. Analiză detaliată: Solicitantul va prezenta o analiză detaliată privind evaluarea riscurilor climatice, inclusiv o analiză a probabilității impactului asupra proiectului. În cazul în care proiectul este expus riscurilor climatice vor fi prezentate măsurile de adaptare relevante și adecvate acestora. În cazul în care proiectul nu este expus riscurilor climatice se va justifica prin prezentarea condițiilor climatice conform **exemplelor de aspecte legate de schimbările climatice și întrebări cheie legate de impactul proiectului asupra imunizării climatice, respectarea principiului DNSH (Anexa 1 la prezenta metodologie).**

De asemenea aceste aspecte pot fi verificate conform **Listei de verificare pentru respectarea principiilor orizontale: Asigurarea Dezvoltării Durabile prin cerințele legate de protecția mediului, Asigurarea „imunizării la schimbările climatice” și Respectarea a principiului de ”a nu prejudicia în mod semnificativ” (DNSH) de către solicitanții de sprijin nerambursabil în cadrul apelului de proiecte (Anexa 2 la prezenta metodologie).**

**3.3. Ce reprezintă principiul ”de a nu prejudicia semnificativ” (DNSH)?**

Principiul de „a nu prejudicia în mod semnificativ” trebuie interpretat în sensul articolului 17 din Regulamentul (UE) 2020/852, care definește noțiunea de „prejudiciere în mod semnificativ” pentru șase obiective de mediu, respectiv:

1. Se consideră că o activitate prejudiciază în mod semnificativ atenuarea schimbărilor climatice în cazul în care activitatea respectivă generează emisii semnificative de gaze cu efect de seră (GES).
2. Se consideră că o activitate prejudiciază în mod semnificativ adaptarea la schimbările climatice în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor.
3. Se consideră că o activitate prejudiciază în mod semnificativ utilizarea durabilă și protejarea resurselor de apă și a celor marine în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine.
4. Se consideră că o activitate prejudiciază în mod semnificativ economia circulară, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.
5. Se consideră că o activitate prejudiciază în mod semnificativ prevenirea și controlul poluării în cazul în care activitatea respectivă duce la o creștere semnificativă a emisiilor de poluanți în aer, apă sau sol.
6. Se consideră că o activitate economică prejudiciază în mod semnificativ protecția și refacerea biodiversității și a ecosistemelor în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes comunitar incluse în Siturile Natura 2000.

În etapa de programare având în vedere că fondurile politicii de coeziune sprijină intervențiile care nu provoacă daune semnificative celor șase obiective de mediu ale principiului DNSH, autoritatea de management a demonstrat ca intervențiile propuse prin program nu provoacă prejudicii semnificative celor șase obiective de mediu. În etapa de programare având în vedere că principiul DNSH a fost aplicat întregului program, toate activitățile PR Vest 2021 – 2027 sunt compatibile cu principiul DNSH.

***Integrarea aspectelor privind schimbările climatice în actele de reglementare din punct de vedere al protecției mediului contribuie la o mai bună implementare a măsurilor de atenuare/adaptare.***

*Informații detaliate privind modul în care se pot integra aspectele privind schimbările climatice în procedura de evaluare a impactului asupra mediului sunt prezentate în:*

* *Anexa II la Ghidul general aplicabil etapelor procedurii de evaluare a impactului asupra mediului, aprobat prin Ordinul MMAP nr 269/20.02.2020;*
* *Ghidul Comisie europene – Recomandări cu privire la integrarea schimbărilor climatice și a biodiversității în evaluarea impactului asupra mediului , publicat pe pagina de internet a MMAP, link :http://mmediu.ro/categoria/ghiduri/179;*
* *Anexa D la comunicarea COM nr 2021/C373/01, publicată în jurnalul Oficial UE.*

*Comunicarea COM nr 2021/C373.01 se adresează în special titularilor de proiecte și echipelor de experți implicați în pregătirea proiectelor de infrastructură care vor face obiectul unor aplicații de finanțare.*

**Atât impactul proiectului asupra climei și schimbărilor climatice (și anume, aspectele legate de atenuarea schimbărilor climatice) cât și impactul schimbărilor climatice asupra proiectului și asupra punerii în aplicare a acestuia (și anume, aspectele legate de adaptarea la schimbările climatice) ar trebui luate în considerare încă de la etapa de încadrare (pentru proiectele de pe anexa 2 a Legii nr 292/2018).**

**Acordul de mediu** trebuie să includă, pe lângă informații privind impactul proiectului asupra climei și vulnerabilitatea proiectului la schimbările climatice, măsurile de reducere a impactului proiectului asupra climei și/sau, după caz, măsurile adaptate privind vulnerabilitatea proiectului la schimbările climatice rezultate în urma parcurgerii procedurii de evaluare a impactului asupra mediului pentru proiect.

**În mod echivalent,** pentru proiectele care se opresc la etapa de încadrare, actul de reglementare din punct de vedere al protecției mediului (**Decizia etapei de încadrare)** trebuie să includă informații referitoare la impactul potențial al proiectului asupra climei și vulnerabilitatea proiectului la schimbările climatice precum și măsurile prevăzute în cadrul proiectului pentru atenuare/adaptare.

**Acordul de mediu** se transmite în cazul în care în Decizia etapei de încadrare se specifică faptul ca proiectul se supune evaluării de mediu și/sau evaluării adecvate.

Pentru proiectele care în urma **obținerii Acordului de mediu** se încadrează pentru obținerea Autorizației Integrate de Mediu, respectiv proiectele care propun activități ce intră sub incidența legislației privind emisiile industriale (activități prevăzute în anexa 1 la Legea nr. 278/2013 privind emisiile industriale, cu modificările și completările ulterioare) solicitantul va transmite **Declarația privind respectarea emisiilor GES anuale**,exprimate în tone CO2, de unde să reiasă asumarea de către solicitant, că pentru activitatea finanțată/activitățile finanțate nu va/vor depăși 20.000 tone CO2/an. În caz contrar, proiectul se respinge de la finanțare.

Dacă în urma obținerii Acordului de mediu, proiectul depus intră sub incidența Directivei 2003/87/CE respectiv a procedurii de emitere a autorizației privind emisiile de gaze cu efect de seră pentru 2021-2030 (Ordinul nr 1256 din 12 iunie 2020), proiectul este respins de la finanțare.

**Atenție!**

În perioada de durabilitate, la finalul primului an de la finalizarea implementării proiectului, se va depune Autorizația Integrată de Mediu / Autorizația Integrată de Mediu revizuită (după caz).

La finalul celui de al doilea an de durabilitate, beneficiarul finanțării va depune Raportul privind monitorizarea și raportarea emisiilor în aer[[2]](#footnote-2). Emisiile în aer vor fi calculate pentru gazele cu efect de seră exprimate în tone CO2/an. Dacă raportul evidențiază depășiri ale pragului de 20.000 tone CO2 e/an[[3]](#footnote-3), se vor aplica sancțiuni conform prevederilor din Anexa 4\_Contractul de finanțare.

**Astfel toate cele 6 obiective definite in principiul DNSH se vor evalua în cadrul procedurii de reglementare din punct de vedere a protecției mediului în conformitate cu Legea nr. 292/2018.**

Concluziile care stau la baza deciziilor autorității de mediu cât și măsurile se regăsesc în actul de reglementare (**Clasarea notificării/Decizia etapei de încadrare și Declarația Natura 2000/Acordul de mediu,  după caz).**

Prezenta metodologie este dezvoltată pentru a fi utilizată de către solicitanții de finanțare în cadrul PR Vest 2021-2027 și nu reprezintă un cadru legal exhaustiv.

**Anexa 1**

**Exemple de aspecte legate de schimbările climatice și întrebări cheie legate de impactul proiectului asupra imunizării climatice, respectarea principiului DNSH**

|  |  |  |
| --- | --- | --- |
| **Aspecte legate de obiectivele de mediu :** | **Identificarea principalelor aspecte ce pot afecta sau determina un impact semnificativ** | **Exemple de alternative sau posibile măsuri de atenuare sau reducere a impactului alese de solicitant** |
| **Imunizarea la schimbările climatice** | | |
| Neutralitatea  Climatică  (Atenuarea schimbărilor climatice ) | - Proiectul propus va emite dioxid de carbon (CO2), protoxid de azot (N2O) sau metan (CH4) sau orice alt GES prevăzut de CCONUSC?  - Proiectul propus implica activități de exploatarea a terenurilor sau de schimbare a destinației terenurilor (despăduriri) care ar putea duce la creșterea emisiilor;  - Este posibilă utilizarea resurselor regenerabile de energie. | - Analizarea și alegerea unor tehnologii, materiale, moduri de furnizare pentru a evita sau reduce emisiile.  - Luarea în considerare a necesității de a proteja absorbanții naturali de carbon care ar putea fi puși in pericol de proiect: Turbării locale, păduri locale zone umede, zone împădurite. Plantarea de arbori, amenajare spatii verzi.  - Planificarea posibilelor măsuri de compensare a emisiilor de dioxid de carbon, disponibile prin sistemele de compensare existente sau încorporate de proiect (plantarea de arbori).  - Utilizarea de materiale de construcții reciclate, recuperate cu emisii scăzute de carbon , utilizarea de utilaje eficiente energetic, utilizarea de surse de energie regenerabila. Integrarea eficienței energetice în conceperea proiectului. Integrarea eficienței energetice în conceperea unui proiect (de exemplu includerea de elemente precum izolația, ferestre orientate spre sud pentru energia solară, ventilația pasivă și becurile cu consum redus de energie). |
| Reziliența la schimbările climatice  (Adaptarea la schimbările climatice ) | **Inundații**: Va fi în pericol proiectul propus din cauza faptului că este situat într-o zonă riverană de inundare?  **Secetă:** Materialele utilizate în timpul construcției pot rezista la temperaturi mai ridicate?  **Înzăpeziri**: Poate fi afectat proiectul propus de perioade scurte de vreme neobișnuit de rece, viscol?  **Cutremure/Alunecări de teren**:  Este proiectul situat într-o zonă care ar putea fi afectată de cutremure și alunecări de teren?  **Incendii de vegetație și forestiere**: Este proiectul situat într-o zonă expusa riscului la incendiu (arderea vegetației)  **Variații mari de temperatura îngheț-dezgheț, sau temperaturi ridicate** :  Materialele utilizate în timpul construcției pot rezista la temperaturi mai scăzute? | - Analizarea posibilității de a aduce modificări în proiectarea construcțiilor care să permită creșterea nivelului apei și a nivelului apei subterane (de exemplu, construcții pe piloni, înconjurarea oricărei infrastructuri vulnerabile la inundații sau infrastructuri critice la inundații cu bariere împotriva inundațiilor care utilizează puterea de ridicare a apei provenite din inundații pentru a se ridica automat, instalarea de supape de refulare în sistemele de drenaj pentru a proteja interioarele de inundațiile cauzate de refluxul de ape reziduale). Îmbunătățirea sistemului de drenare al proiectului.  - Utilizarea unor procese și materiale eficiente din punct de vedere al utilizării apei care pot rezista la temperaturi ridicate. Introducerea de tehnologii și metode de captare a apei pluviale, Instalarea unor sisteme de tratare a apelor reziduale de ultima generație care să facă posibilă reutilizarea apei.  - Asigurarea protecției proiectului împotriva valurilor de frig și a zăpezii (de exemplu, utilizarea de materiale de construcție care să reziste la temperaturi scăzute și asigurarea rezistenței proiectului la acumularea zăpezii).  - Protejarea suprafețelor și controlul eroziunii suprafețelor (de exemplu, prin plantarea rapidă de vegetație – hidroînsămânțare, acoperirea cu iarbă, arbori); Instalarea de structuri care să asigure controlul eroziunii (de exemplu, canale de drenaj și de scurgere adecvate).  - Utilizarea de materiale de construcții rezistente la foc.  Crearea unui spatiu adaptat la incendiu în zona vizată de proiect și în jurul acesteia.  - Asigurarea capacității proiectului (de exemplu, infrastructura-cheie) de a rezista la acțiunea vântului și de a preveni pătrunderea umidității în structură (de exemplu, prin utilizarea unor materiale sau a unor practici de inginerie diferite).  - Utilizarea unor materiale rezistente la variații de temperatura și la temperaturii ridicate. |
| **Principiul DNSH** | | |
| Atenuarea schimbărilor climatice: Se preconizează că măsura va genera emisii semnificative de GES? | Idem Imunizare schimbări climatice | Idem Imunizare schimbări climatice |
| Adaptarea la schimbările climatice: Se preconizează că măsura va duce la creșterea efectului negativ al climatului actual și al climatului viitor preconizat asupra măsurii în sine sau asupra persoanelor, asupra naturii sau asupra activelor? | Idem Imunizare schimbări climatice | Idem Imunizare schimbări climatice |
| Utilizarea durabilă și protejarea resurselor de apă și a celor marine: Se preconizează că măsura va fi nocivă pentru:  (i) starea bună sau pentru potențialul ecologic bun al corpurilor de apă, inclusiv al apelor de suprafață și subterane sau  (ii) starea ecologică bună a apelor marine? | Proiectul propus implica activități care să genereze riscurile de degradare a mediului legate de protejarea calității apei. | - Luarea în calcul a tuturor folosințelor de apă din aval de zona de implementare a unui proiect existent, în curs de realizare sau incluse în unele planuri sau programe (ex. surse de apă potabilă, surse de apă industrială, irigații).  - Evitarea implementării proiectelor care pot duce la alterarea stării chimice a corpurilor de apă și a potențialului/stării ecologice a acestora, în faza de construire sau etapa de funcționare.  - Alegerea amplasamentelor viitoarelor proiecte în afara zonelor expuse de inundații, iar dacă acest lucru nu poate fi evitat, în proiect se vor include măsurile necesare de protecție a inundațiilor.  În plus, pe durata perioadei de execuție, se recomandă o serie de măsuri pentru reducerea sau evitarea potențialelor efecte negative ale proiectelor propuse asupra apelor de suprafață și subterane, cum ar fi:  - Dotarea cu toalete ecologice/bazin vidanjabil pentru personalul implicat în etapa de construcție;  - Marcarea organizării de șantier pentru a nu afecta şi alte suprafețe în afara celor necesare, stabilite prin proiect;  - Depozitarea controlată, în zone separate pe amplasament a materialelor de construcție și deșeurilor rezultate în etapa de execuție și de dezafectare. |
| Tranziția către o economie circulară, inclusiv prevenirea generării de deșeuri și reciclarea acestora: Se preconizează că măsura:  (i) va duce la o creștere semnificativă a generării, a incinerării sau a eliminării deșeurilor, cu excepția incinerării deșeurilor periculoase nereciclabile sau  (ii) va duce la ineficiențe semnificative în utilizarea directă sau indirectă a oricăror resurse naturale în orice etapă a ciclului său de viață, care nu sunt reduse la minimum prin măsuri adecvate sau  (iii) va cauza prejudicii semnificative și pe termen lung mediului în ceea ce privește economia circulară? | Proiectul propus implica activități care să genereze riscurile de degradare a mediului legate de generarea si management necorespunzător al deșeurilor?  Proiectul propune masuri de recuperare a deșeurilor? | În toate etapele proiectului se va menține evidența gestiunii deșeurilor conform Ordonanței de Urgență nr. 92 din 19 august 2021 privind regimul deșeurilor, cu modificările şi completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare şi respectiv Legea nr. 249/2015 privind modalitatea de gestionare a ambalajelor şi a deșeurilor de ambalaje, cu modificările şi completările ulterioare.  Sortarea deșeurilor se va realiza la locul de producere, prin grija constructorului. Acesta are obligația, conform HG nr. 856/2002, cu modificările și completările ulterioare, să țină evidența lunară a colectării, stocării provizorii şi eliminării deșeurilor către depozitele autorizate. |
| Prevenirea și controlul poluării: Se preconizează că măsura va duce la o creștere semnificativă a emisiilor de poluanți în aer, apă sau sol? | Proiectul propus poate avea impact nesemnificativ asupra calității aerului, apei și solului, pentru care se vizează minimizarea impactului? | - Utilizarea materialelor de construcții care conduc la reducerea zgomotului, a prafului și a emisiilor poluante în timpul lucrărilor;  - Utilizarea materialelor cu conținut scăzut de carbon;  - Folosirea materialelor disponibile cât mai aproape de locul construcției și a celor al căror proces de producție este cât se poate de prietenos cu mediul;  - Utilizarea produselor de construcții non-toxice, reciclabile și biodegradabile, fabricate la nivelul industriei locale, din materii prime produse în zonă, folosind tehnici care nu afectează mediul;  - Reducerea riscurilor pentru sănătatea lucrătorilor prin măsuri tehnice (utilizarea unor utilaje/echipamente noi, eficiente și fiabile) și măsuri organizatorice;  - Diminuarea surselor de poluare în zonele rezidențiale din vecinătatea viitoarelor obiective care ar genera un potențial disconfort asupra populației și implementarea unor programe de monitorizare a calității aerului, calității apei și zgomotului în cadrul proiectelor care pot provoca disconfort și risc asupra populației atât în timpul construcției cât și pe durata operării;  În perioada de execuție a lucrărilor și operării se vor genera și alte emisii de poluanți în aer în afară de CO2, cum ar fi NOx, NMVOC, SO2 și PM 2.5 dar se poate asigura minimizarea impactului acestor emisii prin măsuri de protecție:  - realizarea lucrărilor eșalonat, conform unor grafice de execuție;  - utilajele de construcție şi mijloacele de transport vor fi foarte bine întreținute pentru a minimiza emisiile de gaze;  - reducerea timpului de mers în gol al motoarelor utilajelor şi mijloacelor de transport;  - alegerea de trasee optime din punct de vedere al protecției mediului pentru vehiculele care transportă materiale de construcție ce pot elibera în atmosferă particule fine; |
| Protecția și refacerea biodiversității și a ecosistemelor: Se preconizează că măsura va fi:  (i) nocivă în mod semnificativ pentru condiția bună și reziliența ecosistemelor sau  (ii) nocivă pentru stadiul de conservare a habitatelor și a speciilor, inclusiv a celor de interes pentru Uniune? | Proiectul propus afectează habitatele naturale, speciile de floră, faună și păsări din ariile naturale protejate de interes comunitar, Situri Natura 2000?  În cazul ca proiectul trece printr-un sit Natura 2000 ce măsuri de reducere aplică? | - respectarea prevederilor planurilor de management și regulamentelor ariilor naturale protejate;  - în rezervații naturale nu sunt permise activități de utilizare a resurselor naturale;  - efectuarea lucrărilor de construcție în afara sezonului de reproducere a speciilor și habitatelor protejate identificate în zona lucrărilor, precum și crearea de oportunități pentru migrare și asigurare de coridoare biologice/pasaje pentru deplasarea faunei;  - crearea de oportunități pentru migrare și asigurare de coridoare biologice/pasaje pentru deplasarea faunei;  - execuția manuala a lucrărilor, în măsura posibilităților, în zonele sau perioadele în care speciile de faună prezintă vulnerabilitate;  - suspendarea temporară a activităților dacă se constată prezența unor aglomerări de amfibieni și reptile, cuiburi de păsări, maternități de lilieci sau altele asemenea care presupun afectarea zonelor de cuibărit, adăpost, mortalitate asupra indivizilor și în general manifestarea impactului negativ;  - utilizarea speciilor indigene specific etajului nemoral pe care sunt propuse lucrările pentru toate proiectele care presupun plantări de arbori sau alte specii ierboase, utilizându-se pepinierele din proximitatea amplasamentelor proiectelor;  - implementarea unor soluții viabile de asigurare a conectivității longitudinale (scări de pești, rampe pentru traversarea peștilor, pasaje de pești) pentru proiectele care presupun reabilitarea structurilor transversal de pe cursul de apă. |

**Anexa 2**

**LISTĂ DE VERIFICARE**

**Pentru respectarea principiilor orizontale: Asigurarea Dezvoltării Durabile prin cerințele legate de protecția mediului, Asigurarea „imunizării la schimbările climatice” și Respectarea a principiului de ”a nu prejudicia în mod semnificativ” (DNSH) de către solicitanții de sprijin nerambursabil în cadrul apelului de proiecte**

|  |  |  |
| --- | --- | --- |
| **Evaluare tehnico-financiară** | **Cerințe pentru îndeplinirea criteriului** | **Documente solicitate** |
| **Dezvoltare durabilă și eficiență energetică**:  Proiectul prevede măsuri care conduc la respectarea cerințelor privind protecția mediului pentru promovarea dezvoltării durabile, care se referă la utilizarea surselor de energie curată, economie circulară, inclusiv prevenirea și reciclarea deșeurilor, prevenirea și controlul poluării asupra aerului, apei, solului, protecția resurselor de apă, protecția și conservarea biodiversității, în conformitate cu articolul 11 și cu articolul 191 alineatul (1) din TFUE. | **Completarea obligatorie a următoarelor secțiuni din formularul cererii de finanțare**:  Principii orizontale/Dezvoltare Durabilă  Dezvoltare durabilă şi eficiență energetică  **Solicitantul** va propune măsuri care vizează respectarea legislației naționale și europene în domeniu. Respectarea legislației naționale în vigoare va fi asumată de solicitant prin completarea în cadrul cererii de finanțare secțiunile:  - Protecția biodiversității – unde va completa masurile impuse prin actul de reglementare emis de autoritatea de mediu.  - Utilizarea eficienta a resurselor – unde va include informații legate de utilizarea surselor regenerabile, echipamente eficiente energetic, măsurile care vizează economia de timp, apa, resurse, energie, etc.  Măsurile propuse de către solicitant referitoare la: combaterea impactului privind schimbările climatice, conservarea și utilizarea durabilă a resurselor de apă pentru o dezvoltare durabilă, protejarea, restaurarea și promovarea utilizării durabile a ecosistemelor terestre, eficiență energetică, și care vizează legislația națională și europeană în vigoare în procesul de elaborare, implementare și durabilitate al proiectului, se vor detalia în cadrul cererii de finanțare în secțiunea **Principii orizontale: câmpul** **Dezvoltare Durabilă: Poluatorul plătește, Protecția Biodiversității, Utilizarea eficientă a resurselor, Reziliența la dezastre.**  În cazul în care nu se regăsesc măsurile propuse de solicitanți conform legislației naționale în vigoare nici în cadrul cererii de finanțare, nici în alt document atunci se vor solicita clarificări. | * Formularul cererii de finanțare * Anexa 2\_Declarația unică * Anexa 21\_Plan de afaceri\_Macheta financiară * Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea ,,Imunizării la schimbările climatice” și Respectarea principiului de ,,A nu prejudicia în mod semnificativ”.   **Se verifică:**   * dacă informațiile din secțiunea **Principii orizontale,** **câmpul Dezvoltare Durabilă / Poluatorul plătește și Utilizarea eficientă a resurselor** din cererea de finanțare sunt corelate cu informațiile din **capitolul 2 Informații despre proiectul de investiții** din Planul de afaceri, Declarația unică și Metodologia privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea ,,Imunizării la schimbările climatice” și Respectarea principiului de ,,A nu prejudicia în mod semnificativ”; * dacă proiectul respectă legislația națională și europeană în domeniile dezvoltare durabilă/eficiență energetică; * dacă în secțiunea **Principii orizontale, câmpul Dezvoltare Durabila / Poluatorul plătește și Utilizarea eficientă a resurselor** din cererea de finanțare sunt prevăzute măsuri care conduc la respectarea cerințelor privind protecția mediului pentru promovarea dezvoltării durabile, care se referă la utilizarea surselor de energie curată, economie circulară, inclusiv prevenirea și reciclarea deșeurilor, prevenirea și controlul poluării asupra aerului, apei, solului, protecția resurselor de apă, protecția și conservarea biodiversității, în conformitate cu articolul 11 și cu articolul 191 alineatul (1) din TFUE, conform detalierii din Anexa 17\_Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea ,,Imunizării la schimbările climatice” și Respectarea principiului de ,,A nu prejudicia în mod semnificativ”. |
| **Proiectul:**  **a) respectă principiul DNSH** - „A nu prejudicia în mod semnificativ”, conform legislației aplicabile din Regulamentul (UE) 2020/852 **și prevede**:  **i.** Obligația ca executantul lucrării să semneze un contract cu un operator pentru reciclarea deșeurilor rezultate din activitățile desfășurate, ca măsură de atenuare a impactului asupra obiectivului de mediu care vizează ”Economia circulară, inclusiv prevenirea generării de deșeuri și reciclarea acestora.  **Și/sau**  **ii.** Obligația ca solicitantul să transmită contractul încheiat cu un operator pentru reciclarea deșeurilor de hârtie, metal, materiale plastice, sticlă, DEEE-uri provenite din activitatea curentă sau să semneze un contract cu un operator pentru reciclarea deșeurilor de hârtie, metal, materiale plastice, sticlă, DEEE-uri provenite din înlocuirea echipamentelor, în cazul achiziției de echipamente noi, în cazul înființării prin proiect a unui punct de lucru nou.  **b) prezintă actul de reglementare privind protecția mediului: Clasarea notificării/Decizia etapei de încadrare și Declarația Natura 2000/Acordul de mediu,**după caz,în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Ordinului nr. 269/2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontalier și a altor ghiduri specifice pentru diferite domenii și categorii de proiecte.  **Subcriteriul se consideră îndeplinit dacă se respectă litera a), punctul ii sau punctele i și ii și litera b).**  **Subcriteriul de la litera a) se aplică în funcție de tipologia investiției propusă prin proiect, astfel:**   * **punctul i) și punctul ii), în cazul proiectelor care propun lucrări de construcții, achiziția de active corporale/necorporale și servicii;** * **punctul ii) în cazul proiectelor care propun achiziția de active corporale/necorporale și servicii**. | Solicitantul va propune măsuri de atenuare la schimbările climatice privind obiectivele i-vi, descrise la punctul 3.3. la prezenta metodologie.  Solicitantul va propune măsuri care să justifice modul in care proiectul răspunde la respectarea principiul DNSH obiectivele iii, iv, v, iv descrise la punctul 3.3. la prezenta metodologie incluzând, dacă este cazul, și recomandările din actul de reglementare de la Agenția pentru Protecția Mediului.  Cele 6 obiective de mediu și climă se vor evalua in cadrul procedurii de reglementare din punct de vedere a protecției mediului in conformitate cu Legea nr 292/2018 și a Circularei Ministerului Mediului Apelor și Pădurilor.  Concluziile care stau la baza deciziilor autorității de mediu cat si masurile se regăsesc in actul de reglementare (decizia etapei de încadrare, clasarea notificării).  Măsurile propuse de către solicitant referitoare la: combaterea impactului privind schimbările climatice, conservarea și utilizarea durabilă a resurselor de apă pentru o dezvoltare durabilă, protejarea, restaurarea și promovarea utilizării durabile a ecosistemelor terestre, eficiență energetică, și care vizează legislația națională și europeană în vigoare în procesul de elaborare, implementare și durabilitate al proiectului, se vor detalia în cadrul cererii de finanțare în secțiunea **Principii orizontale** **câmpul Principiul DNSH** | **Documente verificate:**   * Formularul cererii de finanțare * Anexa 2\_Declarația unică * Metodologie privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea ,,Imunizării la schimbările climatice” și Respectarea principiului de ,,A nu prejudicia în mod semnificativ” * Contractul cu un operator pentru reciclarea deșeurilor rezultate din activitățile desfășurate, dacă acesta există la momentul depunerii cererii de finanțare * Clasarea notificării/Decizia etapei de încadrare și Declarația Natura 2000/Acordul de mediu, după caz   **Acordul de mediu** se transmite în cazul în care în Decizia etapei de încadrare se specifica faptul ca proiectul se supune evaluării de mediu și/sau evaluării adecvate.   * **Anexa 34\_Declarația privind respectarea emisiilor GES anuale** care se transmite doarpentru proiectelecare în urma obținerii Acordului de mediu se încadrează pentru obținerea Autorizației Integrate de Mediu, respectiv proiectele care propun activități ce intră sub incidența legislației privind emisiile industriale (activități prevăzute în anexa 1 la Legea nr. 278/2013 privind emisiile industriale, cu modificările și completările ulterioare).   **Se verifică:**   * dacă informațiile din secțiunea **Principii orizontale, Câmpul Principiul DNSH** din cererea de finanțare sunt corelate cu informațiile din capitolul 2 Informații despre proiectul de investiții/2.8.2 Economie circulară din Planul de afaceri, Declarația unică și Anexa 17\_Metodologia privind respectarea principiilor orizontale: Asigurarea Dezvoltării Durabile prin respectarea cerințelor privind protecția mediului, Asigurarea ,,Imunizării la schimbările climatice” și Respectarea principiului de ,,A nu prejudicia în mod semnificativ”; * dacă în secțiunea **Principii orizontale, Câmpul Principiul DNSH** din cererea de finanțare este prevăzută obligativitatea ca la momentul executării lucrărilor de investiții, executantul va avea semnat un contract cu un operator pentru reciclarea deșeurilor rezultate din activitățile desfășurate, în cazul în care acesta nu există la momentul depunerii cererii de finanțare; * dacă nsolicitantul deține un contractul încheiat cu un operator pentru reciclarea deșeurilor de hârtie, metal, materiale plastice, sticlă, DEEE-uri provenite din activitatea curentă și acesta este acoperitor inclusiv pentru perioada de durabilitate a contractului de finanțare. * dacă în secțiunea **Principii orizontale, Câmpul Principiul DNSH** din cererea de finanțare solicitantul își asumă semnarea unui  contract cu un operator pentru reciclarea deșeurilor de hârtie, metal, materiale plastice, sticlă, DEEE-uri provenite din înlocuirea echipamentelor, în cazul achiziției de echipamente noi, în cazul înființării prin proiect a unui punct de lucru nou. * dacă prezintă actul de reglementare privind protecția mediului: Clasarea notificării/Decizia etapei de încadrare și Declarația Natura 2000/Acordul de mediu,  după caz și dacă acesta este emis pentru investiția propusă prin proiect. * pentru proiectele care în urma obținerii acordului de mediu se încadrează pentru obținerea Autorizației Integrate de Mediu, respectiv proiectele care propun activități ce intră sub incidența legislației privind emisiile industriale (activități prevăzute în anexa 1 la Legea nr. 278/2013 privind emisiile industriale, cu modificările și completările ulterioare) se verifică în **Declarația privind respectarea emisiilor GES anuale,** exprimate în tone CO2, asumarea solicitantului că pentru activitatea finanțată/activitățile finanțate nu depășesc, și nu vor depăși 20.000 tone CO2/an. In caz contrat proiectul se respinge de la finanțare. * dacă în urma obținerii acordului de mediu, proiectul depus intră sub incidența Directivei 2003/87/CE respectiv a procedurii de emitere a autorizației privind emisiile de gaze cu efect de seră pentru 2021-2030 (Ordinul nr 1256 din 12 iunie 2020), proiectul este respins de la finanțare.   **Atenție!**  În perioada de durabilitate, la finalul primului an de la finalizarea implementării proiectului, se va depune Autorizația integrata de mediu / Autorizația integrată de mediu revizuită (după caz).  La finalul celui de al doilea an de durabilitate, beneficiarul finanțării va depune Raportul privind monitorizarea și raportarea emisiilor în aer[[4]](#footnote-4).  Emisiile în aer vor fi calculate pentru gazele cu efect de seră exprimate in tone CO2//an. Dacă raportul evidențiază depășiri ale pragului de 20.000 tone CO2 e/an[[5]](#footnote-5), se vor aplica sancțiuni conform prevederilor din Anexa 4\_Contractul de finanțare. |

În cererea de finanțare solicitantul de finanțare va indica unde se regăsesc informațiile solicitate.

1. La momentul aprobării GSF legislația aplicabilă este Ordinul nr. 2395/2023, recomandările prevăzute în Ghidul privind achizițiile publice ecologice – document cu caracter orientativ al Comisiei Europene [↑](#footnote-ref-1)
2. Ordinul nr. 1158/2005 pentru modificarea şi completarea anexei la Ordinul ministrului agriculturii, pădurilor, apelor şi mediului nr. 818/2003 pentru aprobarea Procedurii de emitere a autorizaţiei integrate de mediu in vigoare la momentul aprobarii ghidului solicitantului de finanțare [↑](#footnote-ref-2)
3. Conform orientărilor tehnice CE (2021/C373/01 referitoare la imunizarea la schimbările climatice în perioada 2021-2027 <https://eur-lex.europa.eu/legal-content/RO/ALL/?uri=CELEX%3A52021XC0916%2803%29> [↑](#footnote-ref-3)
4. Ordinul nr. 1158/2005 pentru modificarea şi completarea anexei la Ordinul ministrului agriculturii, pădurilor, apelor şi mediului nr. 818/2003 pentru aprobarea Procedurii de emitere a autorizaţiei integrate de mediu in vigoare la momentul aprobarii ghidului solicitantului de finanțare [↑](#footnote-ref-4)
5. Conform orientărilor tehnice CE (2021/C373/01 referitoare la imunizarea la schimbările climatice în perioada 2021-2027 <https://eur-lex.europa.eu/legal-content/RO/ALL/?uri=CELEX%3A52021XC0916%2803%29> [↑](#footnote-ref-5)